นกเพนกวินพันธุ์แอฟริกัน อาจสูญพันธุ์ในไม่ช้า
นกเพนกวินพันธุ์แอฟริกัน ซึ่งเคยมีอยู่หลายล้านตัว ในบริเวณชายฝั่งทางตอนใต้ของทวีปแอฟริกา กำลังลดจำนวนลง และอาจสูญพันธุ์ในไม่ช้า ด้วยฝีมื
นกเพนกวินพันธุ์แอฟริกันซึ่งเคยอาศัยอยู่เป็นล้านตัวที่บริเวณชายฝั่งตอนใต้ของทวีปแอฟริกา มีความเสี่ยงใกล้สูญพันธุ์จากน้ำมือมนุษย์ทำให้นักอนุรักษ์ธรรมชาติต้องหาวิธีป้องกันโดยด่วน ที่เกาะดายเออร์ซึ่งตั้งอยู่ห่างจากแหลมปลายสุด ของทวีปแอฟริกาไปประมาณ 8 กิโลเมตร ที่นี่เป็นแหล่งผสมพันธุ์ที่สำคัญของนกเพนกวินพันธุ์แอฟริกันแต่ในช่วงหลายปีมานี้ เกาะดายเออร์ถูกมนุษย์ขุดหน้าดินไปขาย เนื่องจากมูลของนกเพนกวินเป็นปุ๋ยอย่างดีสิ่งนี้ทำให้นกเพนกวินไม่สามารถขุดโพรงลงไปทำรังใต้ดิน จึงต้องออกมาผสมพันธุ์และวางไข่บนที่โล่งลูกนกจึงต้องเผชิญกับลมพายุและเป็นเหยื่ออันโอชะของสัตว์นักล่า คุณวิลเฟรดชายเวลล์ กัปตันเรือเช่าเหมาลำที่เกาะดายเออร์ เผยว่านกเพนกวินต้องการความช่วยเหลือ เขาตั้งกลุ่มที่มีชื่อว่า “Dyer Island Conservation Trust” สร้างกระท่อมหลังเล็กๆที่ทำด้วยไฟเบอร์กลาสจำนวน 800 หลัง เพื่อให้เป็นรังของนกเหล่านี้ คุณวิลเฟรดบอกว่า มีคนคิดว่าพวกเราบ้าที่พยายามสร้างบ้านให้นกเพนกวินแต่สิ่งนี้มีความจำเป็นต่อพวกนก และเป็นสิ่งง่ายๆ ที่เราสามารถทำได้ สหภาพระหว่างประเทศว่าด้วยการอนุรักษ์ธรรมชาติได้ขึ้นบัญชีนกเพนกวินพันธุ์แอฟริกันเป็นสิ่งมีชีวิตที่เสี่ยงใกล้สูญพันธุ์เนื่องจากแหล่งอาศัยตามธรรมชาติของพวกมันถูกทำลายลงอย่างมาก แหล่งอาหารก็ลดลงจากการทำประมงเชิงพาณิชย์ นอกจากกลุ่มของคุณวิลเฟรดที่พยายามช่วยนกเพนกวินเหล่านี้แล้ว มูลนิธิแอฟริกาใต้เพื่อการอนุรักษ์นก ที่อาศัยอยู่ตามชายฝั่งหรือ SANCCOB กำลังช่วยเหลือลูกนกเพนกวินให้มีชีวิตรอดโดยนำลูกนกเกิดใหม่ในปีนี้จำนวน 62 ตัวไปยังโรงพยาบาลสัตว์ที่นครเคปทาวน์ คุณเวเนสซ่าสเตราส์ นางพยาบาลที่ดูแลสัตว์ บอกว่า ปัญหาของนกเพนกวินพันธุ์แอฟริกันที่พบในธรรมชาติคือการหาอาหารเลี้ยงลูก นกเพนกวินต้องดิ้นรนหาอาหารมาให้เพียงพอเลี้ยงลูกนกที่ยังอ่อนแอซึ่งถ้าไม่เพียงพอลูกนกก็จะตายลงอย่างช้าๆ ทีมงานของคุณเสตาทส์ให้ปลาซาร์ดีนวันละ8 ตัวแก่ลูกนกที่นำมาเลี้ยงในโรงพยาบาล แต่การสร้างรัง และให้อาหารแก่ลูกนก ยังไม่เพียงพอที่จะแก้ปัญหาได้ในระยะยาว โรเบิร์ตครอวฟอร์ด นักชีววิทยานกเพนกวินของรัฐบาลแอฟริกาใต้ บอกว่าถึงเวลาแล้วที่จะต้องเข้ามาแทรกแซงการบริหารจัดการในทุกด้าน ซึ่งล่าสุดรัฐบาลแอฟริกาใต้กำลังพิจารณาใช้มาตรการ อย่างเช่น ปิดน่านน้ำบริเวณชายฝั่งไม่ให้ทำการประมง แต่นักชีววิทยาก็เตือนว่ามาตรการนี้อาจช้าเกินไปที่จะป้องกันนกพันธุ์นี้ไม่ให้สูญพันธุ์